钦定古今图书集成/明伦汇编/官常典/第298卷 > 元
## 钦定古今图书集成/明伦汇编/官常典/第298卷 > 元

元设吏部，掌天下官吏授之政令，以尚书侍郎统郎
中、员外之属。

按《元史百官志》：“吏部尚书三员，正三品；侍郎二员，正
四品；郎中二员，从五品；员外郎二员，从六品。掌天下
官选、吏选授之政令。凡职官铨综之典，吏员调补之
格，封勋爵邑之制，考课殿最之法，悉以任之。世祖中
统元年，以吏、户、礼为左三部，尚书二员，侍郎二员，郎
中四员，员外郎六员。至元元年，以吏、礼自为一部，尚”
书三员，侍郎仍二员，郎中仍四员，员外郎三员。三年，
复为左三部。五年，又合为吏礼部，尚书仍二员，侍郎、
郎中、员外郎各一员。七年，始列尚书六部，吏部尚书
一员，侍郎一员，郎中二员，员外郎二员。八年，仍为吏
礼部，尚书，侍郎、郎中各一员，员外郎仍二员。十三年，
分置吏部，尚书增置七员，侍郎三员，“郎中二员，员外
郎四员。”十九年，尚书裁为二员，侍郎一员，郎中一员，
员外郎二员。二十一年，尚书三员，侍郎一员，郎中、员
外郎如故。二十三年，定六部尚书、侍郎、郎中、员外郎
员额各二员。二十八年，增“尚书为三员，主事三员，蒙
古必阇赤三人，令史二十五人，回回令史二人，怯里
马赤一人，知印二人”，奏差六人，蒙古书写二人，铨写
五人，典吏十九人。

### 顺帝至元元年十一月吏部兵刑分为二库各设管勾一员

按《元史顺帝本纪》。不载按《百官志》云云。

至元三年十二月，伯颜太师等奏准“吏部考功郎中、
员外郎、主事各设一员。”

按《元史顺帝本纪》。不载按《百官志》云云。

### 至正元年四月吏部置司绩一员正七品掌百官行止以凭叙用荫袭

按《元史顺帝本纪》。不载按《百官志》云云。